stanford-oval/wikipedia huggingface dataset:
จงกล กิตติขจร

| ท่านผู้หญิงจงกล กิตติขจร ม> ป.ช., ม.ว.ม., ท.จ.ว. |
| --- | --- |


คู่สมรสนายกรัฐมนตรีไทย
ดำรงตำแหน่ง 1 มกราคม – 20 ตุลาคม พ.ศ. 2501
นายกรัฐมนตรี: ถนอม กิตติขจร
ก่อนหน้า: ศิริ สารสิน
ถัดไป: ฉวีวรรณ มิลินทจินดา นวลจันทร์ ธนะรัชต์ ไปรมา ธนะรัชต์ วิจิตรา ธนะรัชต์
ดำรงตำแหน่ง 9 ธันวาคม พ.ศ. 2506 – 14 ตุลาคม พ.ศ. 2516
นายกรัฐมนตรี: ถนอม กิตติขจร
ก่อนหน้า: ฉวีวรรณ มิลินทจินดา นวลจันทร์ ธนะรัชต์ ไปรมา ธนะรัชต์ วิจิตรา ธนะรัชต์
ถัดไป: พงา ธรรมศักดิ์
 
ข้อมูลส่วนบุคคล
เกิด: 14 มกราคม พ.ศ. 2457 ประเทศสยาม
เสียชีวิต: 13 กรกฎาคม พ.ศ. 2555 (98 ปี) โรงพยาบาลบำรุงราษฎร์ เขตวัฒนา กรุงเทพมหานคร ประเทศไทย
เชื้อชาติ: ไทย
คู่สมรส: จอมพล ถนอม กิตติขจร
บุตร: 6 คน
บุพการี: พันตรี หลวงจบกระบวนยุทธ (แช่ม ถนัดรบ) (บิดา) คุณหญิง เครือวัลย์ จบกระบวนยุทธ (มารดา)
เป็นที่รู้จักจาก: ภริยานายกรัฐมนตรี

ท่านผู้หญิงจงกล กิตติขจร (สกุลเดิม ถนัดรบ; 14 มกราคม พ.ศ. 2457 - 13 กรกฎาคม พ.ศ. 2555) เป็นภริยาของจอมพล ถนอม กิตติขจร นายกรัฐมนตรีคนที่ 10 ของไทย อดีตประธานมูลนิธิราชประชาสมาสัยในพระบรมราชูปถัมภ์
ประวัติ

ท่านผู้หญิง จงกล กิตติขจร เกิดเมื่อวันที่ 14 มกราคม พ.ศ. 2457 ตรงกับรัชสมัยของรัชกาลที่ 6 เป็นบุตรีคนที่ 5 ของ พันเอก หลวงจบกระบวนยุทธ (แช่ม ถนัดรบ) และคุณหญิงเครือวัลย์ จบกระบวนยุทธ มีพี่น้อง 9 คน
ต่อมาได้สมรสกับจอมพลถนอม  กิตติขจร ในปี พ.ศ. 2473 ในขณะที่มียศเป็นร้อยโท (ร.ท.) มีบุตรธิดาทั้งสิ้น 6 คน ได้แก่
นางนงนาถ เพ็ญชาติ (พ.ศ. 2474-ปัจจุบัน)
พันเอก ณรงค์ กิตติขจร (พ.ศ. 2476-พ.ศ.2567) สมรสกับคุณสุภาพร (จารุเสถียร) กิตติขจร
คุณหญิงนงนุช จิรพงศ์
พลอากาศเอก ยุทธพงศ์ กิตติขจร
คุณหญิงทรงสุดา ยอดมณี (พ.ศ. 2487-ปัจจุบัน) สมรสกับ ร้อยโท ดร.สุวิทย์ ยอดมณี
คุณหญิงทรงสมร คชเสนี (พ.ศ. 2489-ปัจจุบัน) สมรสกับ พลเรือเอก สุภา คชเสนี
นอกจากนี้ยังรับหลานอีก 2 คน ซึ่งเป็นบุตรของน้องสาวของท่านผู้หญิงจงกลมาเลี้ยงดูดุจลูกแท้ ๆ ของท่านเอง คือ
พลตำรวจตรี นเรศ คุณวัฒน์
นรา คุณวัฒน์
ท่านผู้หญิงจงกลได้ประกอบกิจกรรมทางสังคมต่าง ๆ ที่เป็นที่รู้จักกันดี ได้แก่ การจัดจำหน่ายดอกป๊อปปี้เพื่อค่าทุนให้แก่ทหารผ่านศึกและครอบครัว เป็นประจำในวันที่ 3 กุมภาพันธ์ ของทุกปี หรือวันทหารผ่านศึก
การศึกษา

โรงเรียนพร้อมวิทยามูล
โรงเรียนขัตติยานีผดุง
โรงเรียนทัตสิงหเสนี
โรงเรียนสตรีวิทยา
โรงเรียนอัสสัมชัญคอนแวนต์
โรงเรียนเซนต์ฟรังซีสซาเวียร์คอนแวนต์
มรณกรรม

ท่านผู้หญิงจงกล กิตติขจร ถึงแก่อนิจกรรมในวันที่ 13 กรกฎาคม พ.ศ. 2555 เวลา 17.30 น. ที่โรงพยาบาลบำรุงราษฎร์ ด้วยโรคหัวใจล้มเหลว สิริอายุได้ 98 ปี
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพ ท่านผู้หญิงจงกล กิตติขจร ม.ป.ช., ม.ว.ม., ท.จ.ว., ภ.ป.ร. 2 ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร เมื่อวันอาทิตย์ที่ 9 กุมภาพันธ์ พ.ศ. 2557 เวลา 17.09 น.
เครื่องราชอิสริยาภรณ์

พ.ศ. 2508 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2506 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2507 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2516 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2507 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
เฮลล์คิทเช่นไทยแลนด์

| เฮลล์คิทเช่นไทยแลนด์ |
| --- | --- |
ประเภท: เรียลลิตี, การทำอาหาร
สร้างโดย: กอร์ดอน แรมซีย์
เค้าโครงจาก: เฮลล์คิทเช่น (เวอร์ชั่นสหราชอาณาจักร (ต้นฉบับ) เวอร์ชั่นสหรัฐ (รูปแบบหลัก))
ผู้กำกับศิลป์: กฤตพร แย้มสุข
กรรมการ: หม่อมหลวงขวัญทิพย์ เทวกุล วิลแมน ลีออง ณัฐวุฒิ ธรรมพันธุ์ พงษ์ธวัช เฉลิมกิตติชัย
บรรยายโดย: ปิยะ วิมุกตายน
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 1
จำนวนตอน: 15
การผลิต
ผู้อำนวยการผลิต: กิติกร เพ็ญโรจน์
สถานที่ถ่ายทำ: เดอะ สตูดิโอ พาร์ค อำเภอบางบ่อ จังหวัดสมุทรปราการ
ผู้ลำดับภาพ: กิตติ ภิญโญ
กล้อง: กล้องหลายตัว
ความยาวตอน: 110 นาที
บริษัทผู้ผลิต: บริษัท เฮลิโคเนีย เอช กรุ๊ป จำกัด
ออกอากาศ
เครือข่าย: ช่อง 7HD
ออกอากาศ: 4 กุมภาพันธ์ 2567 (2567-02-04) – 19 พฤษภาคม 2567 (2567-05-19)
เฮลล์คิทเช่นไทยแลนด์ (อังกฤษ: Hell’s Kitchen Thailand) เป็นรายการโทรทัศน์ประเภทเรียลลิตีโชว์แข่งขันทำอาหารในครัวจริง เพื่อหาผู้ชนะมาเป็นหัวหน้าแผนกครัวในภัตตาคารจริง โดย บริษัท เฮลิโคเนีย เอช กรุ๊ป จำกัด ซื้อลิขสิทธิ์จากไอทีวีสตูดิโอส์ของสหราชอาณาจักร นำมาผลิตในรูปแบบของประเทศไทย ดำเนินรายการโดย เชฟป้อม - หม่อมหลวงขวัญทิพย์ เทวกุล, เชฟวิลแมน ลีออง, เชฟอ๊อฟ - ณัฐวุฒิ ธรรมพันธุ์ และเชฟเอียน - พงษ์ธวัช เฉลิมกิตติชัย ออกอากาศทุกวันอาทิตย์ เวลา 18:00–19:50 น. ทางช่อง 7HD เริ่มออกอากาศครั้งแรกเมื่อวันที่ 4 กุมภาพันธ์ พ.ศ. 2567
รูปแบบรายการ

เฮลล์คิทเช่นไทยแลนด์ เป็นรายการเรียลลิตีโชว์การแข่งขันทำอาหารที่ใช้รูปแบบการคัดออก (Elimination) อย่างต่อเนื่อง เพื่อทดสอบความมุ่งมั่นในการทำอาหารของผู้เข้าแข่งขันตลอดทั้งฤดูกาล จากผู้เข้าแข่งขันจำนวน 16 คน จะคัดออกทุกครั้งจนเหลือผู้ชนะเลิศ 1 คน ที่จะได้ทำหน้าที่เป็นหัวหน้าแผนกครัว หรือ หัวหน้าเชฟ (Head Chef) ในภัตตาคารจริง โดย บริษัท เฮลิโคเนีย เอช กรุ๊ป จำกัด ผู้ผลิตรายการแข่งขันทำอาหารในประเทศไทยที่มีชื่อเสียงหลายรายการ เช่น เชฟกระทะเหล็ก ประเทศไทย, มาสเตอร์เชฟไทยแลนด์, ศึกค้นหาเชฟกระทะเหล็ก, Bid Coin Chef สุดยอดเชฟหักเหลี่ยมโหด และ ท็อปเชฟไทยแลนด์ ได้บรรลุข้อตกลงซื้อลิขสิทธิ์จากไอทีวีสตูดิโอส์ เจ้าของลิขสิทธิ์รายการนี้จากสหราชอาณาจักร รวมถึงกอร์ดอน แรมซีย์ ผู้สร้างรายการนี้ เพื่อนำมาผลิตในรูปแบบของประเทศไทยตั้งแต่ปี พ.ศ. 2565
เฮลล์คิทเช่นไทยแลนด์ มีความแตกต่างจากประเทศอื่น ๆ เนื่องจากมีหัวหน้าเชฟประจำรายการจำนวน 4 คน ที่สลับสับเปลี่ยนกันควบคุมครัวในการบริการอาหารเย็นในแต่ละสัปดาห์ ดังนั้น ผู้เข้าแข่งขันจะต้องทำและบริการอาหาร 4 ประเภท สลับสับเปลี่ยนกันไปตามโจทย์อาหารของหัวหน้าเชฟที่ควบคุมครัวในสัปดาห์นั้น ๆ ดังนี้
อาหารตะวันตกดั้งเดิม (Classic Western Cuisine) ดูแลโดย วิลแมน ลีออง (เชฟวิลแมน)
อาหารไทยร่วมสมัย (Contemporary Thai Cuisine) ดูแลโดย หม่อมหลวงขวัญทิพย์ เทวกุล (เชฟป้อม)
อาหารตะวันตกสมัยใหม่ (Modern Western Cuisine) ดูแลโดย พงษ์ธวัช เฉลิมกิตติชัย (เชฟเอียน)
อาหารเอเชียแนวผสมผสาน (Asian Twist) ดูแลโดย ณัฐวุฒิ ธรรมพันธุ์ (เชฟอ๊อฟ)
การแข่งขันในรายการ เฮลล์คิทเช่นไทยแลนด์ ใช้รูปแบบของสหรัฐเป็นส่วนใหญ่ โดยรับสมัครบุคคลจากทุกอาชีพที่มีประสบการณ์ในการทำอาหาร รวมถึงนักเรียนหลักสูตรการทำอาหาร และเชฟมืออาชีพ โดยแบ่งผู้เข้าแข่งขันออกเป็น 2 ทีม ได้แก่ ทีมสีแดง สำหรับผู้หญิง และ ทีมสีน้ำเงิน สำหรับผู้ชาย ทุกคนจะได้รับเสื้อยูนิฟอร์มเชฟที่มีแผงสีนั้น ๆ บนไหล่ และจะอยู่ในทีมเดิมตลอดการแข่งขันส่วนใหญ่ แต่การย้ายทีมสามารถเกิดขึ้นได้ เมื่อคณะหัวหน้าเชฟเห็นว่าจำนวนผู้เข้าแข่งขันในสัปดาห์นั้น ๆ ของทั้งสองทีมต่างกันตั้งแต่ 2 คนขึ้นไป หรือความสามารถในการทำงานของทั้งสองทีมต่างกันมากเกินไป และขึ้นอยู่กับดุลยพินิจของคณะหัวหน้าเชฟ
รูปแบบรายการ > ภารกิจย่อย (Challenge)

ในภารกิจย่อย ผู้เข้าแข่งขันแต่ละคนหรือแต่ละทีม จะได้รับมอบหมายให้ทำอาหารตามโจทย์การแข่งขันของหัวหน้าเชฟที่ควบคุมครัวในสัปดาห์นั้น ๆ ในรูปแบบต่าง ๆ ภายในเวลาที่กำหนด ซึ่งส่วนใหญ่จะอยู่ที่ 45 นาที หลังจากหมดเวลา หัวหน้าเชฟจะชิมและตัดสินอาหารของผู้เข้าแข่งขันแต่ละคน โดยมีสิทธิ์ให้คะแนนตั้งแต่ 0-3 คะแนน ต่อ 1 จาน ทีมหรือผู้เข้าแข่งขันที่ได้รับคะแนนรวมมากที่สุดจะเป็นผู้ชนะในรอบนี้ โดยได้รับรางวัล (กิจกรรมสันทนาการต่าง ๆ นอกภัตตาคารเฮลล์คิทเช่น และรางวัลอื่น ๆ ที่เป็นไปได้) ส่วนทีมหรือผู้เข้าแข่งขันที่แพ้จะถูกลงโทษ ซึ่งของรางวัลและบทลงโทษจะแตกต่างกันในแต่ละสัปดาห์
รูปแบบรายการ > บริการอาหารเย็น (Dinner service)

ก่อนเริ่มการบริการอาหารเย็น จะให้ผู้เข้าแข่งขันศึกษาเมนูจากตำราอาหารของหัวหน้าเชฟที่ควบคุมครัวในสัปดาห์นั้น ๆ และแบ่งหน้าที่ประจำในแต่ละแผนกครัว (อาหารเรียกน้ำย่อย, เนื้อสัตว์, อาหารทะเล, ซอส, ของตกแต่งหรือเครื่องเคียง และของหวาน) โดยมีผู้ช่วยเชฟมาติวเมนูของหัวหน้าเชฟให้ จากนั้นมีเวลา 2 ชั่วโมง ในการเตรียมอาหารในครัวตามแผนกที่แบ่งกันไว้ โดยประสานงานกับเพื่อนร่วมทีม เพื่อให้ทั้งคุณภาพอาหารและการนำเสนอเป็นไปตามมาตรฐานระดับสูงของภัตตาคารเฮลล์คิทเช่น และพร้อมสำหรับการให้บริการอาหารเย็นให้กับลูกค้า 100 คน ที่จ่ายเงินจองไว้แล้ว โดยคาดหวังว่าจะได้รับประทานอาหารเรียกน้ำย่อย อาหารจานหลัก และของหวาน
เมนูอาหารสำหรับการให้บริการอาหารเย็นนั้นมีการเปลี่ยนแปลงทุกสัปดาห์ ตามโจทย์ของหัวหน้าเชฟที่ควบคุมครัวในสัปดาห์นั้น ๆ นอกจากนี้ ในระหว่างการบริการ ยังอาจมีให้ผู้เข้าแข่งขันทำอาหารตามโจทย์พิเศษ เช่น บริการอาหารให้กับบุคคลสำคัญมาก (VIP) ที่นั่งอยู่ที่โต๊ะเชฟใกล้ครัว, ส่งผู้เข้าแข่งขัน 1 คนมาทำอาหารพิเศษให้ลูกค้าที่ไม่รับประทานโปรตีนบางอย่างในอาหารจานหลัก, ออกไปนำเสนอเมนูให้ลูกค้าระหว่างให้บริการ หรือ ทำอาหาร ตกแต่งจาน และบริการที่โต๊ะลูกค้า เป็นต้น
หลังเปิดภัตตาคารเฮลล์คิทเช่น (Hell's Kitchen Restaurant) หัวหน้าเชฟที่ควบคุมครัวในสัปดาห์นั้น ๆ จะเรียกออเดอร์ทั้งหมดสำหรับแต่ละคอร์สในแต่ละโต๊ะ และต้องนำไปบริการพร้อมกัน แต่หากมีจานใดจานหนึ่งที่ผิดพลาด เช่น ทำเนื้อสัตว์ผิดระดับ หรือปรุงรสไม่ถูกต้อง จะส่งออเดอร์ทั้งหมดกลับไปให้แก้ไขหรือทำใหม่ ในขณะที่ผู้เข้าแข่งขันถูกแบ่งออกเป็นสองทีม หัวหน้าเชฟจะได้รับความช่วยเหลือจากผู้ช่วยเชฟสองคนที่เชื่อถือได้ โดยทั้งสองคนจะดูแลครัวแต่ละฝั่งด้วยมาตรฐานเดียวกัน และแจ้งเตือนหัวหน้าเชฟเมื่อพบปัญหาต่าง ๆ
เป้าหมายของหัวหน้าเชฟคือการบริการอาหารเย็นให้เสร็จสมบูรณ์ครบทุกออเดอร์ในทุกครั้ง แต่หากการทำงานของทีมใดทีมหนึ่งหรือทั้งสองทีมเกิดปัญหาใหญ่ และไม่ผ่านมาตรฐานของภัตตาคารเฮลล์คิทเช่น หัวหน้าเชฟจะสั่งปิดครัวก่อนเวลา และไล่ผู้เข้าแข่งขันออกจากครัวกลับไปยังห้องพักทั้งหมด ซึ่งจะทำให้การบริหารอาหารเย็นของทีมนั้น ๆ สิ้นสุดลงในทันที (ซึ่งในกรณีนี้ ลูกค้าที่ได้รับออเดอร์จากทีมที่ถูกปิดครัวจะได้รับประทานข้าวผัดกะเพราไข่ดาว หรืออาจเป็นเมนูอื่นทดแทน และได้รับเงินจองคืนเต็มจำนวน หรือมีผู้ช่วยเชฟบริการต่อจนเสร็จสมบูรณ์ แล้วแต่กรณี) นอกจากนี้ หากมีผู้เข้าแข่งขันทำอาหารออกมาผิดพลาดหลาย ๆ ครั้ง หัวหน้าเชฟอาจไล่ผู้เข้าแข่งขันคนนั้น ๆ ออกจากครัวเป็นรายบุคคล (โดยทั่วไปคือ 3 ครั้ง แต่จำนวนครั้งอาจมีการเปลี่ยนแปลง หรืออาจไม่มีการไล่ออกจากครัวเป็นรายบุคคลก็ได้ ขึ้นอยู่กับดุลพินิจของหัวหน้าเชฟแต่ละคนในขณะนั้น)
รูปแบบรายการ > การคัดออก (Elimination)

หลังเสร็จสิ้นการบริการอาหารเย็น (หลังปิดภัตตาคารเฮลล์คิทเช่น) จะแบ่งการตัดสินของหัวหน้าเชฟที่ควบคุมครัวในสัปดาห์นั้น ๆ เป็น 3 กรณี ดังนี้
หากไม่มีการปิดครัว หัวหน้าเชฟที่ควบคุมครัวในสัปดาห์นั้น ๆ จะรวบรวมผู้เข้าแข่งขันจากครัวฝั่งทีมสีนํ้าเงินไปยังครัวฝั่งทีมสีแดง และประกาศทีมที่ชนะและแพ้ในรอบบริการอาหารเย็นในสัปดาห์นั้น ๆ โดยประเมินจากข้อผิดพลาดระหว่างการบริการ ซึ่งในบางสัปดาห์ หากทั้งสองทีมมีข้อผิดพลาดใกล้เคียงหรือเท่า ๆ กัน อาจให้เสมอกันก็ได้
หากมีการปิดครัวเพียงฝั่งใดฝั่งหนึ่ง ทีมที่ไม่ถูกปิดครัวจะเป็นทีมที่ชนะในรอบบริการอาหารเย็นในสัปดาห์นั้น ๆ ไปโดยปริยาย
หากปิดครัวทั้งคู่ ทั้งสองทีมจะแพ้ทั้งคู่ไปโดยปริยาย
ทีมที่แพ้ จะต้องร่วมกันคัดเลือกผู้เข้าแข่งขันที่คิดว่าควรออกจากการแข่งขันอย่างน้อย 2 คน (กรณีเสมอจะคัดเพียงทีมละ 1 คน) หลังจากประชุมเสร็จ คณะหัวหน้าเชฟจะรวบรวมผู้เข้าแข่งขันทุกคนในห้องรับประทานอาหาร ทีมที่ชนะจะนั่งรวมกันที่ฝั่งซ้ายมือของคณะหัวหน้าเชฟ ส่วนทีมที่แพ้จะยืนหน้าคณะหัวหน้าเชฟ จากนั้น ตัวแทนของทีมที่แพ้จะเสนอชื่อผู้เข้าแข่งขันที่ควรออกจากการแข่งขันตามที่ประชุมกันไว้ และคณะหัวหน้าเชฟจะเรียกผู้เข้าแข่งขันที่ถูกเสนอชื่อทั้งหมดให้ออกมายืนด้านหน้า (แต่ในบางครั้ง หัวหน้าเชฟที่ควบคุมครัวในสัปดาห์นั้น ๆ สามารถยกเลิกการเสนอชื่อ และ/หรือ เลือกผู้เข้าแข่งขันได้ด้วยตนเองได้ตามความเหมาะสม) จากนั้น จะให้แต่ละคนอธิบายเหตุผลที่พวกเขาควรอยู่ในรายการต่อ หรืออธิบายหน้าที่ ความรับผิดชอบ และข้อผิดพลาดของตนในแผนกครัวที่มีปัญหา หรืออาจถามผู้เข้าแข่งขันที่เป็นเพื่อนร่วมทีมเกี่ยวกับผู้ที่ควรถูกคัดออก แล้วแต่กรณี
หลังจากผู้เข้าแข่งขันที่ถูกเสนอชื่อตอบคำถามของหัวหน้าเชฟเสร็จสิ้นแล้ว ในแต่ละสัปดาห์ หัวหน้าเชฟที่ควบคุมครัวในสัปดาห์นั้น ๆ จะตัดสินผู้เข้าแข่งขันให้ออกจากการแข่งขันอย่างน้อย 1 คน ผู้เข้าแข่งขันที่ถูกคัดออกจะต้องถอดเสื้อยูนิฟอร์มของรายการคืนให้หัวหน้าเชฟที่ควบคุมครัวในสัปดาห์นั้น ๆ แล้วเดินออกจากภัตตาคารผ่านโถงทางเดิน จากนั้น คณะหัวหน้าเชฟจะส่งผู้เข้าแข่งขันที่เหลือกลับเข้าห้องพัก ก่อนเดินกลับขึ้นไปยังห้องทำงาน เพื่อนำเสื้อยูนิฟอร์มของผู้เข้าแข่งขันที่ถูกคัดออกไปแขวน จากนั้น รูปของผู้เข้าแข่งขันคนนั้นจะถูกเผาทิ้ง ในฉากนี้ จะมีเสียงพากย์ของหัวหน้าเชฟที่ควบคุมครัวในสัปดาห์นั้น ๆ เป็นการอธิบายความคิดเห็นของเขาในการคัดผู้เข้าแข่งขันคนดังกล่าวออก
เมื่อการแข่งขันดำเนินมาจนเหลือผู้เข้าแข่งขันตามจำนวนที่คณะหัวหน้าเชฟเห็นสมควร จะเข้าสู่รอบเสื้อดำ (Black Jacket Round) ผู้เข้าแข่งขันที่เหลือจากทั้งสองทีมจะถูกรวมทีมเป็นทีมเดียว โดยได้รับเสื้อยูนิฟอร์มสีดำ (Black Jacket) แทนเสื้อสีของทีมเดิม เพื่อแสดงว่าเป็นผู้เข้าแข่งขันกลุ่มสุดท้ายที่เหลืออยู่ในเฮลล์คิทเช่นไทยแลนด์ของฤดูกาลนั้น ๆ แล้วแข่งขันกันต่อจนกระทั่งเหลือผู้เข้าแข่งขัน 2 คนสุดท้ายที่จะผ่านเข้าสู่รอบชิงชนะเลิศ หรือ การบริการครั้งสุดท้าย (Final service)
รูปแบบรายการ > บริการครั้งสุดท้าย (Final service)

ในตอนสุดท้ายของแต่ละฤดูกาล ผู้เข้าแข่งขัน 2 คนสุดท้ายจะได้รับการเลื่อนขั้นเป็นหัวหน้าเชฟประจำทีมสีแดงและทีมสีน้ำเงิน โดยจะมีอดีตผู้เข้าแข่งขันที่ถูกคัดออกกลับมาอีกครั้ง เพื่อให้ผู้เข้าแข่งขันที่เป็นหัวหน้าเชฟเลือกเป็นลูกทีมของตน ซึ่งผู้ที่ได้คะแนนในรอบก่อนหน้ามากกว่าจะได้สิทธิ์เลือกอดีตผู้เข้าแข่งขัมาเป็นลูกทีมก่อน หัวหน้าเชฟจะมีหน้าที่คิดและพัฒนาเมนูทั้งอาหารเรียกน้ำย่อย (Appetizer) อาหารจานหลัก (Main Course) และของหวาน (Dessert) รวมทั้งวางแผนและแจกแจงหน้าที่และความรับผิดชอบในแต่ละแผนกครัว (Station) ของแต่ละทีมให้กับลูกทีมของตน
ก่อนเริ่มต้นการบริการครั้งสุดท้าย คณะหัวหน้าเชฟจะเข้ามาตรวจสอบให้แน่ใจว่าเมนูทั้งหมดของทั้งสองทีมตรงตามมาตรฐานของภัตตาคารเฮลล์คิทเช่น จากนั้นจะหันไปดูแลในส่วนการบริการเป็นหลัก เพื่อให้แน่ใจว่าผู้เข้าแข่งขันที่เป็นหัวหน้าเชฟประจำทีมทั้งสองคนจะสามารถรักษามาตรฐานของภัตตาคารเฮลล์คิทเช่นไว้ได้ แต่จะไม่เข้าไปเกี่ยวข้อง เพื่อให้ผู้เข้าแข่งขันที่เป็นหัวหน้าเชฟสามารถควบคุมครัวของตนอย่างเต็มที่ (ยกเว้นในบางกรณีที่ผู้เข้าแข่งขันไม่ได้ควบคุมครัวหรือแก้ไขปัญหาที่เกิดขึ้นกับทีมได้อย่างเหมาะสม) และหากมีลูกค้าสั่งซื้ออาหารควบทั้งสองทีม ทั้งสองทีมจะต้องดำเนินการตามออเดอร์ตามจำนวนที่สั่งให้ครบทั้งหมด และต้องนำไปบริการพร้อมกัน
หลังสิ้นสุดการบริการครั้งสุดท้าย ลูกค้าที่เข้าร่วมรับประทานอาหารทั้ง 100 คน จะร่วมลงคะแนนให้ผู้เข้าแข่งขันที่เป็นหัวหน้าเชฟทั้ง 2 คน ซึ่งคณะหัวหน้าเชฟจะใช้เป็นส่วนหนึ่งในการพิจารณาผลการตัดสิน โดยภายในห้องทำงานของคณะหัวหน้าเชฟจะมีประตู 2 บาน ที่ทอดออกไปสู่ระเบียงเหนือห้องรับประทานอาหารของภัตตาคารเฮลล์คิทเช่น หลังจากพิจารณาผลเสร็จแล้ว คณะหัวหน้าเชฟจะให้ผู้เข้าแข่งขันที่เป็นหัวหน้าเชฟทั้ง 2 คน ยืนหลังประตูคนละบาน โดยมีประตูเพียงบานเดียวที่สามารถเปิดออกได้ หลังจากคณะหัวหน้าเชฟบอกให้ทั้งคู่หมุนลูกบิดประตูพร้อมกันแล้ว ผู้ที่เปิดประตูออกจะเป็นผู้ชนะเลิศประจำฤดูกาลนั้น ๆ ได้รับเงินรางวัลจำนวน 1,000,000 บาท และมีโอกาสร่วมงานกับภัตตาคารเครือเฮลล์คิทเช่นในประเทศไทย นอกจากนี้ ผู้ชนะเลิศจะแขวนภาพของตนร่วมกับผู้ชนะเลิศคนอื่น ๆ ซึ่งจะมองเห็นได้ที่ทางเข้าด้านหน้าภัตตาคาร
หมายเหตุ: ในการแข่งขันรอบชิงชนะเลิศจะมีแขกกิตติมศักดิ์มาร่วมรับประทานอาหารในภัตตาคารด้วย
ฤดูกาลที่ 1 : ทูลกระหม่อมหญิงอุบลรัตนราชกัญญา สิริวัฒนาพรรณวดี
ผู้ดำเนินรายการ

| ผู้ดำเนินรายการ> ผู้ดำเนินรายการ.หัวหน้าเชฟ | ฤดูกาลที่> 1.หัวหน้าเชฟ |
| --- | --- |
หม่อมหลวงขวัญทิพย์ เทวกุล: หลัก
วิลแมน ลีออง: หลัก
ณัฐวุฒิ ธรรมพันธุ์: หลัก
พงษ์ธวัช เฉลิมกิตติชัย: หลัก
ผู้ช่วยเชฟ
ทีมสีแดง
พฤกษ์ สัมพันธวรบุตร: หลัก
ทีมสีน้ำเงิน
ธีรภัทร ตียาสุนทรานนท์: หลัก
ภาพรวมในแต่ละฤดูกาล

| ฤดูกาลที่ | ช่วงเวลาออกอากาศ | ชนะเลิศ | รองชนะเลิศ | จำนวนผู้เข้าแข่งขัน | จำนวนตอน | รางวัลสำหรับผู้ชนะเลิศ |
| --- | --- | --- | --- | --- | --- | --- |
| 1 | 4 กุมภาพันธ์ 2567 – 19 พฤษภาคม 2567 | ภูเตโช กาญจนกิตติกูล (บิว) | ณัฐศิมาภรณ์ หลักไชย (เคอร์) | 16 | 15 | เงินรางวัล 1,000,000 บาท และทำงานในภัตตาคารเครือเฮลล์คิทเช่นในประเทศไทย |
2: เร็ว ๆ นี้
ฤดูกาลที่ 1

ฤดูกาลของรายการโทรทัศน์
| เฮลล์คิทเช่นไทยแลนด์ |
| --- | --- |
ฤดูกาลที่ 1

กรรมการ: หม่อมหลวงขวัญทิพย์ เทวกุล วิลแมน ลีออง ณัฐวุฒิ ธรรมพันธุ์ พงษ์ธวัช เฉลิมกิตติชัย
จำนวนผู้เข้าแข่งขัน: 16
ผู้ชนะเลิศ: ภูเตโช กาญจนกิตติกูล
รองชนะเลิศ: ณัฐศิมาภรณ์ หลักไชย
สถานที่แข่งขัน: เดอะ สตูดิโอ พาร์ค อำเภอบางบ่อ จังหวัดสมุทรปราการ
 
ประเทศ: ประเทศไทย
จำนวนตอน: 15
การออกอากาศ
เครือข่าย: ช่อง 7HD
ออกอากาศ: 4 กุมภาพันธ์ 2567 (2567-02-04) – 19 พฤษภาคม 2567 (2567-05-19)
ข้อมูลเพิ่มเติม
วันถ่ายทำ: 21 ธันวาคม 2566 (2566-12-21) – 26 มีนาคม 2567 (2567-03-26)
ฤดูกาลที่ 1 > ผู้ดำเนินรายการ

หัวหน้าเชฟ (พิธีกร)
หม่อมหลวงขวัญทิพย์ เทวกุล (เชฟป้อม)
วิลแมน ลีออง (เชฟวิลแมน)
ณัฐวุฒิ ธรรมพันธุ์ (เชฟอ๊อฟ)
พงษ์ธวัช เฉลิมกิตติชัย (เชฟเอียน)
ผู้ช่วยเชฟ (ประจำทีม)
พฤกษ์ สัมพันธวรบุตร (เชฟพฤกษ์) (ประจำทีมสีแดง)
ธีรภัทร ตียาสุนทรานนท์ (เชฟอาร์) (ประจำทีมสีน้ำเงิน)
ฤดูกาลที่ 1 > ผู้เข้าแข่งขัน

ในฤดูกาลแรก มีผู้เข้าแข่งขัน 16 คน ซึ่งในตอนแรกถูกแบ่งออกเป็นทีมสีน้ำเงินและสีแดงตามเพศ ดังต่อไปนี้
| ชื่อ | อายุ | อาชีพ | ลำดับการแข่งขัน |
| --- | --- | --- | --- |
| ภูเตโช กาญจนกิตติกูล (บิว) | 37 | Chef Owner | ชนะเลิศ วันที่ 19 พฤษภาคม |
| ณัฐศิมาภรณ์ หลักไชย (เคอร์) | 30 | Private Chef | รองชนะเลิศ วันที่ 19 พฤษภาคม |
| ชภรภัช ดาภาชุติสรรค์ (จิ๊บ) | 40 | Executive Chef | 03 !ถูกคัดออกในรอบรองชนะเลิศ วันที่ 12 พฤษภาคม |
| บุญยวีร์ ภาคย์วิศาล (ลูกจรรย์) | 22 | Creative Chef | 03 !ถูกคัดออกในรอบรองชนะเลิศ วันที่ 12 พฤษภาคม |
| นราดล ภู่เกษร (เบียร์) | 44 | Head Chef & Owner | 03 !ถูกคัดออกหลังบริการครั้งที่ 12 วันที่ 5 พฤษภาคม |
| ราชวัติ วิเชียรรัตน์ (เก่ง) | 42 | Chef Owner & Executive Chef | 03 !ถูกคัดออกหลังบริการครั้งที่ 11 วันที่ 28 เมษายน |
| อิทธิกร ตั้งวัฒนารัตน์ (มารวย) | 30 | Chef Owner & Executive Chef | 03 !ถูกคัดออกหลังบริการครั้งที่ 10 วันที่ 21 เมษายน |
| ภัทฐิชา เดชรุ่งเรือง (เฟน) | 33 | Chef Owner | 03 !ถูกคัดออกหลังบริการครั้งที่ 8 วันที่ 31 มีนาคม |
| กมเลศ ฤทธิ์เดชา (ใบตอง) | 32 | Chef Owner | 03 !ถูกคัดออกหลังบริการครั้งที่ 7 วันที่ 24 มีนาคม |
| นรี บุณยเกียรติ (แอ้ม) | 40 | Private Chef | 03 !ถูกคัดออกหลังบริการครั้งที่ 6 วันที่ 17 มีนาคม |
| จัมเปียโร่ ควอตาเรโร่ (เปียโร่) (Giampiero Quartararo) | 35 | Italian Head Chef | 03 !ถูกคัดออกหลังบริการครั้งที่ 5 วันที่ 10 มีนาคม |
| ปิยศักดิ์ กัติยะ (เจมส์) | 43 | F&B Executive Chef | 03 !ถูกคัดออกในรอบ "กำจัดตัวถ่วง" วันที่ 3 มีนาคม |
| ฐิติพันธุ์ จงยิ่งเจริญ (พริกเผ็ช) | 28 | Chef & Food Stylist | 03 !ถูกคัดออกหลังบริการครั้งที่ 4 วันที่ 25 กุมภาพันธ์ |
| อรัญญา สาไทย (กบ) | 54 | อดีต Chef Owner | 03 !ถูกคัดออกหลังบริการครั้งที่ 3 วันที่ 18 กุมภาพันธ์ |
| สุมาลี วิชัยสิทธิ์ (มาลี) | 45 | Sous Chef | 03 !ถูกคัดออกหลังบริการครั้งที่ 2 วันที่ 11 กุมภาพันธ์ |
| ซัยยิดซูลกีฟลี ไซห์ฮามิ (ยิส) (Syedzulkiflee Saihami) | 34 | Chef Owner | 03 !ถูกคัดออกหลังบริการครั้งแรก วันที่ 4 กุมภาพันธ์ |
↑  เคยเข้าร่วมการแข่งขันรายการ เชฟกระทะเหล็ก ประเทศไทย (ฤดูกาลที่ 5)
↑  เคยเข้าร่วมการแข่งขันรายการ เชฟกระทะเหล็ก ประเทศไทย One-On-One Battle (2023)
↑  เคยเข้าร่วมการแข่งขันรายการ จูเนียร์ มาสเตอร์เชฟ ไทยแลนด์
1 2  เคยเข้าร่วมการแข่งขันรายการ เชฟกระทะเหล็ก ประเทศไทย (ฤดูกาลที่ 8)
↑  เคยเข้าร่วมการแข่งขันรายการ ศึกค้นหาเชฟกระทะเหล็ก (ฤดูกาลที่ 2)
↑  เคยเข้าร่วมการแข่งขันรายการ เชฟกระทะเหล็ก ประเทศไทย (ฤดูกาลที่ 9)
↑  เคยเข้าร่วมการแข่งขันรายการ ทรู อะคาเดมี่ แฟนเทเชีย ซีซั่นที่ 9
↑  เคยเข้าร่วมการแข่งขันรายการ ศึกค้นหาเชฟกระทะเหล็ก (ฤดูกาลที่ 1)
รายชื่อตอน > ตอนที่ 14: รอบรองชนะเลิศ (Semi-Final) กับ 3 ด่านนรก

ออกอากาศ 12 พฤษภาคม 2567
หัวหน้าเชฟประจำสัปดาห์/โจทย์: ในรอบรองชนะเลิศ เชฟเอียนได้ประกาศว่าจะไม่มีการเปิดภัตตาคารเฮลล์คิทเช่น (พักครัว) แต่ผู้เข้าแข่งขันจะต้องแข่งขันทั้งหมด 3 ภารกิจ เพื่อสะสมคะแนน และหาผู้เข้าแข่งขัน 2 คนที่มีคะแนนรวมมากที่สุดเพื่อผ่านเข้าสู่รอบชิงชนะเลิศต่อไป
ภารกิจที่ 1: การควบคุมต้นทุนด้วยการทำสเต็ก ผู้เข้าแข่งขันจะต้องตัดแต่งเนื้อสันนอกให้เป็นสเต็กขนาด 1 นิ้ว และปรุงความสุก 3 ระดับ ได้แก่ Medium Rare, Medium และ Well Done ระดับละ 4 ชิ้น รวม 12 ชิ้น โดยมีเวลา 25 นาที และหากทำเสร็จแล้วจะต้องนำมาให้คณะหัวหน้าเชฟตรวจในทันที โดยแต่ละคนจะถูกปล่อยถัดจากคนแรก 10 นาที ตามลำดับของหมายเลขชิ้นเนื้อที่จับสลากได้
ผลการแข่งขัน:  ในรอบนี้ มีการปรับเกณฑ์การให้คะแนน โดยเนื้อที่ถูกต้องตามโจทย์ จะได้รับ 1 คะแนนต่อชิ้น
| ลำดับที่ | ผู้เข้าแข่งขัน | คะแนนที่ได้> Medium Rare (มีเดียมแรร์) | คะแนนที่ได้> Medium (มีเดียม) | คะแนนที่ได้> Well Done (เวลดัน) | คะแนนที่ได้> รวม |
| --- | --- | --- | --- | --- | --- |
| 1 | จิ๊บ | 2 | 0 | 0 | 2 |
| 2 | เคอร์ | 0 | 0 | 2 | 2 |
| 3 | บิว | 2 | 2 | 2 | 6 |
| 4 | ลูกจรรย์ | 0 | 0 | 1 | 1 |
ภารกิจที่ 2: ความคิดสร้างสรรค์และการยกระดับวัตถุดิบ ผู้เข้าแข่งขันจะต้องนำหางหมู ซึ่งมีราคาในท้องตลาดกิโลกรัมละ 55 บาท มาทำอาหารที่มีความคิดสร้างสรรค์และเพิ่มมูลค่าให้กับหางหมู จำนวนทั้งหมด 4 จาน โดยมีเวลาในการทำอาหาร 45 นาที และมีตัวช่วยเป็น 3 เครื่องเทศพิเศษ ได้แก่ ออริกาโน สโมคปาปริกา และการ์ลิคซอลท์ช
ผลการแข่งขัน:
| ลำดับที่ | ผู้เข้าแข่งขัน | คะแนนจากหัวหน้าเชฟ> เชฟวิลแมน | คะแนนจากหัวหน้าเชฟ> เชฟอ๊อฟ | คะแนนจากหัวหน้าเชฟ> เชฟป้อม | คะแนนจากหัวหน้าเชฟ> เชฟเอียน | สรุปคะแนน> รอบที่ 1 | สรุปคะแนน> รอบที่ 2 | สรุปคะแนน> รวม |
| --- | --- | --- | --- | --- | --- | --- | --- | --- |
| 1 | จิ๊บ | 0 | 1 | 0 | 0 | 2 | 1 | 3 |
| 2 | เคอร์ | 0 | 3 | 3 | 3 | 2 | 9 | 11 |
| 3 | บิว | 2 | 2 | 2 | 1 | 6 | 7 | 13 |
| 4 | ลูกจรรย์ | 2 | 1 | 1 | 1 | 1 | 5 | 6 |
ภารกิจที่ 3: ความเข้าใจในวัตถุดิบอย่างถ่องแท้ ผู้เข้าแข่งขันจะต้องนำปูทะเลที่ตายแล้ว มาทำอาหารจานปูระดับเฮลล์คิทเช่น จำนวนทั้งหมด 4 จาน โดยมีเวลาในการทำอาหาร 45 นาที
ผลการแข่งขัน:
| ลำดับที่ | ผู้เข้าแข่งขัน | คะแนนจากหัวหน้าเชฟ> เชฟวิลแมน | คะแนนจากหัวหน้าเชฟ> เชฟอ๊อฟ | คะแนนจากหัวหน้าเชฟ> เชฟป้อม | คะแนนจากหัวหน้าเชฟ> เชฟเอียน | สรุปคะแนน> รอบที่ 1+2 | สรุปคะแนน> รอบที่ 3 | สรุปคะแนน> รวม |
| --- | --- | --- | --- | --- | --- | --- | --- | --- |
| 1 | จิ๊บ | 3 | 3 | 3 | 1 | 3 | 10 | 13 |
| 2 | บิว | 2 | 3 | 2 | 1 | 13 | 8 | 21 |
| 3 | ลูกจรรย์ | 1 | 1 | 0 | 2 | 6 | 4 | 10 |
| 4 | เคอร์ | 1 | 1 | 1 | 1 | 11 | 4 | 15 |

การคัดออก: เนื่องจากบิวและเคอร์เป็น 2 คนที่ได้คะแนนรวมทั้ง 3 รอบมากที่สุดตามลำดับ ทั้ง 2 คนจึงผ่านเข้ารอบชิงชนะเลิศทันที ทำให้จิ๊บและลูกจรรย์ถูกคัดออกในรอบนี้ไปโดยปริยาย จากนั้น คณะหัวหน้าเชฟได้ให้จิ๊บและลูกจรรย์ไปยืนด้านข้างโดยไม่มีการให้ถอดเสื้อดำออก พร้อมกับนำผู้เข้าแข่งขันอีก 8 คนที่ถูกคัดออกในสัปดาห์ก่อนหน้านั้นกลับเข้ามาสู่เฮลล์คิทเช่นอีกครั้ง เพื่อให้บิวและเคอร์เลือกเป็นผู้ช่วยภายในครัวของตนสำหรับการบริการครั้งสุดท้าย ทั้งนี้ คณะหัวหน้าเชฟไม่ได้แสดงความคิดเห็นเกี่ยวกับการคัดออกของลูกจรรย์และจิ๊บ
ผู้ที่ถูกคัดออก: จิ๊บ และ ลูกจรรย์
ผู้ที่ผ่านเข้ารอบชิงชนะเลิศ: บิว และ เคอร์
สิ่งสืบเนื่อง > สินค้า

เฮลิโคเนีย เอช กรุ๊ป ได้ต่อยอดความสำเร็จของเฮลล์คิทเช่นไทยแลนด์ ออกมาผลิตและจำหน่ายเป็นน้ำพริก 2 ชนิด คือ น้ำพริกนรก และ น้ำพริกตาแดง ภายใต้ตราสินค้าเฮลล์คิทเช่นไทยแลนด์ โดยวางจำหน่ายบนเฟซบุ๊กของรายการ และในช่องทาง "เฮลิโคเนีย ช็อป" ซึ่งเป็นแแพลตฟอร์มขายสินค้าของเฮลิโคเนีย เอช กรุ๊ป ที่เปิดขึ้นมาใหม่บนลาซาด้า ช้อปปี้ ติ๊กต็อกช็อป และไลน์ช็อปปิง ตั้งแต่วันที่ 31 มีนาคม พ.ศ. 2567
สิ่งสืบเนื่อง > รายการภาคล้อเลียน

มีบางรายการที่นำองค์ประกอบของรายการนี้มาล้อเลียน อาทิ "โจ๊กเกอร์คิทเช่นไทยแลนด์" ในรายการ ก็มาดิคร้าบ ที่ออกอากาศทางช่องเวิร์คพอยท์ เมื่อวันที่ 7 เมษายน พ.ศ. 2567 หรือรายการ คุณพระช่วย ช่วงฉ่อยหน้าม่าน ที่นำเสนอตอน "สามน้าคิตเชน" ออกอากาศทางช่องเวิร์คพอยท์เช่นเดียวกัน เมื่อวันที่ 19 พฤษภาคม พ.ศ. 2567 เป็นต้น
ข้อวิจารณ์

หลังเสร็จสิ้นการออกอากาศรายการในฤดูกาลที่ 1 มีผู้ใช้เฟซบุ๊กรายหนึ่ง ซึ่งเป็นหนึ่งในผู้เข้าแข่งขันในรายการ โพสต์พาดพิงถึงเคอร์ (รองชนะเลิศในฤดูกาลดังกล่าว) ในเชิงลบว่า "ดูเชฟเคอร์สัมภาษณ์ เหมือนดูละครคุณธรรม" จึงถูกผู้ใช้สื่อสังคมหลายคนเข้าไปวิพากษ์วิจารณ์เป็นจำนวนมาก และหนึ่งในนั้น มีผู้เข้าแข่งขันอีกคนหนึ่งไปแสดงความคิดเห็นในโพสต์พาดพิงถึงเคอร์สั้น ๆ ว่า "ว้ายยยย"
เหตุการณ์ดังกล่าวส่งผลให้ผู้ใช้สื่อสังคมที่เป็นแฟนคลับและแฟนรายการวิพากษ์วิจารณ์ผู้เข้าแข่งขันทั้ง 2 คนดังกล่าวในพฤติกรรมติดตลกที่แย่เอามาก นอกจากนี้ยังมีการโพสต์ถ่ายรูปโมเมนต์ในรายการใส่ชื่อเชฟบนลงแฮชแท็กทุกคน แต่ไม่มีแฮชแท็กเคอร์ หลังจากเกิดเรื่องขึ้น ผู้เข้าแข่งขันคนดังกล่าวออกมาชี้แจงทางไลน์โอเพนแชทส่วนตัว แต่บิวและเคอร์ซึ่งเป็นผู้ชนะเลิศและรองชนะเลิศตามลำดับ ได้ให้สัมภาษณ์ในสำนักข่าวต่าง ๆ โดยในมติชนออนไลน์ เคอร์ได้พูดถึงเรื่องดังกล่าวว่า
"เป็นเรื่องที่เราคิดว่าไม่น่าจะเกิดขึ้น เพราะต้องเป็นวันที่แสดงความยินดีกับเชฟบิวที่ได้เป็น Hell's Kitchen Thailand คนแรกของประเทศไทย อยากให้คนที่กำลังเสพดราม่าอยู่ ให้หยุด เพื่อที่แสดงความยินดีกับสิ่งที่เกิดขึ้น ไม่ว่าจะเกิดอะไรขึ้นเราไม่ได้ให้ตรงนั้นเป็นสิ่งสำคัญ จริง ๆ ผู้เข้าแข่งขันไม่เคยคุยกันหลังไมค์ เพราะเป็นกฎ ซึ่งระหว่างแข่งขันห้ามสังสรรค์กันนอกรอบ แม้กระทั่งกรรมการ เพราะฉะนั้นเราแข่งเสร็จเจอกันหน้ากอง ก็กลับบ้านแยกย้ายกัน แม้กระทั่งไลน์ก็ไม่มีของกันและกัน ซึ่งงงมากว่า จะเกิดการไม่ชอบพอกันได้อย่างไร เพราะมันไม่มีเวลาใช้ชีวิตส่วนตัวด้วยกัน ทุกวันนี้นั่งคิดก็ยังหาสาเหตุไม่ได้ ส่วนเมื่อวานไม่ได้คุยกับใครเลยหลังรายการจบ เพราะส่วนตัวไม่ค่อยสุงสิงกับใครอยู่แล้ว บวกกับเราไม่มีเรื่องอะไรต้องโทรไปเคลียร์ ไม่มีเรื่องอะไรต้องไปถามเจ้าตัวคนโพสต์ว่า 'เห้ย เธอจะแฉอะไรเรา' เพราะฉะนั้นสำหรับเราจบแล้ว เคลียร์แล้ว เราจะไม่มีการทำอะไรแบบนี้ และเราเข้าใจว่าคนโพสต์เองอาจจะไม่ได้ตั้งใจที่จะโพสต์แบบนั้นด้วยซ้ำ"
ส่วนบิว (ผู้ชนะเลิศคนแรกของเฮลล์คิทเช่นไทยแลนด์) ได้กล่าวเสริมว่า "จริง ๆ มันไม่ได้มีอะไรเลย อยากให้ทุกคนเปลี่ยนมุมมอง ไปให้กำลังใจเชฟทุกคนดีกว่า ทุกคนมีมิตรภาพที่ดีต่อกันเสมอ หลังจบรายการเราไปเจอกันในงานเราก็ทักทายพูดคุย" หลังจากนั้นเคอร์กล่าวอีกว่า "การที่ทุกคนมาแข่ง ทุกคนมีเป้าหมายเดียวกันคืออยากชนะ แต่พอเกิดความผิดพลาดไปถึงความฝันไม่ได้ อยากให้แฟนคลับของเชฟทุกคนไปสนับสนุนทุกคน ทุกคนมีร้านอาหารหมดเลย"